text: Sådan undgår du køkørsel i dag
  19 oktober 2019 kl. 06.19
  I dag sætter mange kursen hjemad på denne sidste lørdag i skolernes efterårsferie. Se her, hvordan du undgår kø.
  I dag vil mange familier pakke bilen og vende snuden hjemad efter en forhåbentlig skøn ferie. Her i uge 42 har alle skoler i Danmark nemlig holdt efterårsferie. Det betyder flere biler på vejene fra feriedestinationer samt til og fra familievenlige events og forlystelser.
  Hvis du vil undgå at sidde i kø, er det bedste råd fra Vejdirektoratet: Lad være at køre i dag!
  Bliver du alligevel nødt til at sætte dig i den firhjulede netop i dag, så undgå disse veje, som ifølge Syd- og Sønderjylland vil være tætte af trafik:
  Nordpå ad E45 Sønderjyske Motorvej fra den tyske grænse
  På E20 Esbjergmotorvejen fra den jyske vestkyst og igen på Fynske Motorvej
  Rute 11 mellem Ribe og Ringkøbing, da lørdag er skiftedag i sommerhusene.
  Det er især mellem klokken 11 og 14, at du skal forvente tæt trafik.
  
  